32006R0252
L 044/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 252/2006 НА КОМИСИЯТА
от 14 февруари 2006 година
относно безсрочното разрешаване употребата на някои добавки в храните за животни и временното разрешаване на нов вид употреба на добавки, чиято употреба в храните за животни вече е разрешена
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 70/524/ЕИО на Съвета от 23 ноември 1970 г. относно добавките в храните за животни (1), и по-специално член 3, член 9г, параграф 1 и член 9д, параграф 1 от нея,
като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. за добавките за използване в храненето на животни (2), и по-специално член 25 от него,
като има предвид, че:
(1)
Регламент (ЕО) № 1831/2003 предвижда да бъдат издавани разрешителни за добавките за използване в храненето на животни.
(2)
Член 25 от Регламент (ЕО) № 1831/2003 предвижда преходни мерки за заявленията за разрешаване употребата на хранителни добавки, които са подадени съгласно Директива 70/524/ЕИО преди датата на влизане в сила на Регламент (ЕО) № 1831/2003.
(3)
Заявленията за разрешаване употребата на добавките, изброени в приложенията към настоящия регламент, са били подадени преди датата на влизане в сила на Регламент (ЕО) № 1831/2003.
(4)
Първоначалните становища по тези заявления, предвидени по силата на член 4, параграф 4 от Директива 70/524/ЕИО, бяха изпратени в Комисията преди датата на влизане в сила на Регламент (ЕО) № 1831/2003. Поради това тези заявления следва да продължат да бъдат третирани съгласно член 4 от Директива 70/524/ЕИО.
(5)
Употребата на микроорганичния препарат Enterococcus faecium NCIMB 10415 бе разрешена временно за първи път за малки прасенца с Регламент (ЕО) № 866/1999 на Комисията (3). В подкрепа на заявление за разрешаване употребата без ограничение във времето на този микроорганичен препарат бе предоставена нова информация. Оценката показва, че са спазени изискванията, установени в член 3а от Директива 70/524/ЕИО за издаването на такова разрешение. Употребата на този микроорганичен препарат, специфициран в приложение I, следва съответно да бъде временно разрешена без ограничение във времето.
(6)
Употребата на ензимния препарат 3-фитаза, получен от Trichoderma reesi (CBS 528.94) бе разрешена временно за първи път за пилета за угояване с Регламент (ЕО) № 418/2001 на Комисията (4). В подкрепа на заявление за разрешаване на употребата на този ензимен препарат без ограничение във времето бе предоставена нова информация. Оценката показва, че са спазени изискванията, установени в член 3а от Директива 70/524/ЕИО за издаването на такова разрешително. Употребата на този ензимен препарат, специфициран в приложение II, следва съответно да бъде разрешена без ограничение във времето.
(7)
Употребата на ензимния препарат 3-фитаза, получен от Trichoderma reesi (CBS 528.94) бе разрешена временно за първи път за свине майки и за пуйки за угояване с Регламент (ЕО) № 358/2005 на Комисията (5). Тя бе разрешена без ограничение във времето за свине за угояване и за малки прасенца с Регламент (ЕО) № 943/2005 на Комисията (6). В подкрепа на заявление за разширяване обхвата на разрешението за употребата на този ензимен препарат и за кокошки носачки бе предоставена нова информация. Европейският орган по безопасност на храните (EFSA) даде становище за употребата на този препарат, като неговото заключение е, че той не представлява заплаха за тази допълнителна категорията животни. Оценката показва, че са спазени изискванията, установени в член 9д, параграф 1 от Директива 70/524/ЕИО за издаването на такова разрешително за този вид употреба. Употребата на този ензимен препарат, специфициран в приложение III, следва съответно да бъде разрешена временно за срок от четири години.
(8)
Употребата на ензимния препарат ендо-1,3(4)-бета-глуканаза, получен от Trichoderma longibrachiatum (АТСС 2106) и ендо-1,4-бета-ксиланаза, получен от Trichoderma longibrachiatum (АТСС 2105), бе разрешена без ограничение във времето за свине за угояване с Регламент (ЕО) № 833/2005 на Комисията (7). В подкрепа на заявление за разширяване обхвата на разрешението за употребата на този ензимен препарат и за малки прасенца бе предоставена нова информация. Европейският орган по безопасност на храните (EFSA) даде становище за употребата на този препарат, като неговото заключение е, че той не представлява заплаха за тази допълнителна категорията животни. Оценката показва, че са спазени изискванията, установени в член 9д, параграф 1 от Директива 70/524/ЕИО за издаването на разрешително за този вид приложение. Употребата на този ензимен препарат, специфициран в приложение III, следва съответно да бъде разрешена временно за срок от четири години.
(9)
Употребата на ензимния препарат ендо-1,3(4)-бета-глуканаза, получен от Aspergillus aculeatus (CBS 589.94)q ендо-1,4-бета- глуканаза, получен от Trichoderma longibrachiatum (CBS 592.94), алфа-амилаза, получен от бацилиус амилоликвефациенс (DSM 9553), на бацилолизин, получен от Bacillus amyloliquefaciens (DSM 9554), и ендо-1,4-бета-ксиланаза, получен от Trichoderma viride (NIBH FERM BP 4842), бе временно разрешена за първи път за малки прасенца с Регламент (ЕО) № 2437/2000 на Комисията (8). Тя бе разрешена без ограничение във времето за пилета за угояване с Регламент (ЕО) № 358/2005. В подкрепа на заявление за разширяване обхвата на разрешението за употребата на този ензимен препарат и за пуйки за угояване бе предоставена нова информация. Европейският орган по безопасност на храните (EFSA) даде становище за употребата на този препарат, като неговото заключение е, че той не представлява заплаха за тази допълнителна категорията животни. Оценката показва, че са спазени изискванията, установени в член 9д, параграф 1 от Директива 70/524/ЕИО за издаването на разрешително за този вид употреба от този препарат. Употребата на този ензимен препарат, специфициран в приложение III, следва съответно да бъде разрешена временно за срок от четири години.
(10)
Оценката на тези заявления показва, че е необходимо да бъдат предвидени определени процедури, за да се защитят работниците от излагане на вредното въздействие на добавките, посочени в приложенията. Тези мерки за защита следва да бъдат осигурени с прилагането на Директива 89/391/ЕИО на Съвета от 12 юни 1989 г. за въвеждането на мерки за насърчаване подобряването на безопасността и здравето на работниците на работното им място (9).
(11)
Предвидените по силата на настоящия регламент мерки са съобразени със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
Разрешава се употребата като добавка при храненето на животни на препаратите от групата „Микроорганизми“, така както те са специфицирани в приложение I, без ограничение във времето и при условията, определени в това приложение.
Член 2
Разрешава се употребата като добавка при храненето на животни на препаратите от групата „Ензими“, така както те са специфицирани в приложение II, без ограничение във времето и при условията, определени в това приложение.
Член 3
Разрешава се употребата като добавка при храненето на животни на препаратите от групата „Ензими“, така както те са специфицирани в приложение III, за срок от четири години и при условията, определени в това приложение.
Член 4
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 февруари 2006 година.